
ПРИЛОЖЕНИЕ № 4

“АСАРЕЛ – МЕДЕТ” АД – ГР. ПАНАГЮРИЩЕ

Рег.№93-00-4868/30.04.2026г.


  УТВЪРДИЛ:

ИЗП.ДИРЕКТОР 
/инж. Н. Пелтеков/

Дата:…………………..

Техническо задание  

за възлагане извършване на услуги към рамков договор
Тестване на ядкови скални проби от прокарани сондажи в рудник „Асарел“ за актуализиране на базата данни за физико-механични свойства на скалите

         1.    Изисквания за същността, съдържанието, особеностите и изискуемата крайна цел на услугата. 
1.1 Съществуващо положение
Ежегодно в рудник „Асарел“ се изпълнява програма по отводняване и осушаване, която включва: ядкови хоризонтални отводнителни, ядкови наклонени с датчици за порово налягане, ядкови вертикални наблюдателни сондажи за водно ниво и безядкови сондажни кладенци. В програмата за допроучване в дълбочина  на рудник „Асарел“ се изпълняват ядкови 1500м и ядкови 500м. проучвателни сондажи.  При сега съществуващия регламент изследване на ядкови проби от отводнителни и проучвателни сондажи се изисква след приключване на програмата за сондиране да се изготвят допълнително ТИО и ТЗ, за което се изпълнява допълнително сортиране на пробните тела. Продължителността по този регламент на тестване е със закъснение от 10-18 месеца след приключване на съответната програма.
От всички ядкови сондажи се отделят пробни тела за съответните тестoве: обемна и специфична плътност, якост на едноплоскостно срязване по зададена повърхност, якост на едноосов натиск (σucs) с определяне на модул на Юнг (Ε – модул на еластичност) и коефициент на Поасон (ν), Якост на триосов натиск, Якост на срязване по метода на Фисенко, Якост на опън, Якост на концентрирано-съсредоточено натоварване в точка.

Резултатите ще послужат за актуализиране  на физико-механични свойства. Пробите са подбирани за всеки един от четирите метасоматични типа – пропилити, аргилизити, серицити и силикати, използвани  в геоложкият модел:

9 типа (подтипа) вместващи (протолити) скали ¬DPO(DPO1, DPO2 и DPO3, GRN(GRN1, GRN2 и GRN3) и VLC(VLC1, VLC2 и VLC3;

4 типа хидротермални променени на вместващите скали – ARG, SER, SIL и PRO;

 Общо 18 скални разновидности, получени от различните комбинации на вместващи скали и наложен тип промяна върху тях.
1.2. Крайните цели, които трябва да бъдат постигнати са:
Целта е осигуряване възможност за своевременно тестване на свежа ядка, за съответните анализи, по който да има възможност още по време на сондиране да се изпращат и тестват ядковите проби. Това ще даде възможност за оперативна актуализация на базата данни за физико-механичните свойства на скалните разновидности, изграждащи масива. 
           2. Обем на услугата и срокове (приложение – работна програма).

Анализът на пробите да се извършва в следната последователност:
· Определяне на обемна и специфична плътност; 1#1
· Едноплоскостно срязване по зададена повърхност 2#1; 2#2; 2#3
· Определяне на якост на едноосов натиск; 3#1. Пробно тяло за едноосов натиск при възможност да се изследва и за якост на концентрирано-съсредоточено натоварване в точка(PLT). 
· Определяне на индекс на якост на концентрирано-съсредоточено натоварване в точка (PLT); 7#1; 7#2; 7#3; 7#4; 7#5; 7#6;
· Определяне на якост на триосов натиск; 4#1; 4#2; 4#3;
· Определяне на якост на опън (Бразилски диск); 6#1;
· Якост на срязване по Фисенко; 5#1; 5#2; 5#3;
“Асарел-Медет” АД ще предостави на фирмата изпълнител каталог на пробите, в който са записани: Каталожен номер на пробата, дълбочина, от която е взет образеца, дължина на образеца, номер на тавата, в която е поставена, сондаж и вида тест, за който ще се изпитва.
3. Качествени изисквания към услугата.
Подготовката на пробата (обрязване) да бъде включена в цената на дадения вид тест.

Пробните тела за анализите са поставени в метални тави за ядка, подредени върху палета, като в някои случаи от един къс сондажна ядка е предвидено за различни анализи. Резултатите от всеки тип лабораторно изпитване трябва да се представят в доклад (протокол), в който освен резултатите и описанието на пробата, трябва да има лабораторен номер, каталожен номер предаден от „Асарел-Медет“ АД. Резултатите от тестовете трябва да бъдат представени и с файлове в табличен вид, подходящи за обработка и анализ. На всяко пробно тяло да бъде изготвена снимка преди и след съответния анализ. Наименованието на снимката да бъде: номер на сондаж, номер на пробата, наименование на теста, който ще се извършва, номер на пробното тяло.

Пример:С-073-1_4#1(сондаж С-073; проба- първа; тест-триаксиален; пробно тяло-първо).

След извършване на изпитванията на пробните тела, остатъчния материал от вече разрушените проби да бъде опакован в пликове и поставен на същите места, откъдето е взет. Пликовете с остатъчен материал да бъдат надписани с лабораторен номер и каталожен номер на „Асарел-Медет“ АД. Връщането на скалния остатък след лабораторните изследвания да става с приемо-предавателен протокол, подробен опис и снимков материал на всички образци след изпитването. От пробното тяло определено за едноосов натиск при възможност да се опробва и за якост на натоварване в точка.
3.1 Едноплоскостно срязване по зададена повърхност 
Тестът да се извърши по метод на изпитване съгласно ASTM D 5607
3.2 Якост на едноосов натиск (UCS)
Тестът да се извърши по метод на изпитване съгласно ASTM D 7012. 
3.4 Якост на триосов натиск(TRI)
Тестът да се извърши по метод на изпитване съгласно ASTM D 7012 или АSTM D 2664
3.5 Якост на опън (Бразилски тест)(TEN)
Тестът да се извърши по метод на изпитване съгласно ASTM D 3967

3.6 Якост на срязване по метода на Фисенко(SHI)
 Тестът да се извърши по метод на изпитване съгласно ETC 72.1-30/10

3.7 Якост на концентрирано-съсредоточено натоварване в точка (PLT)  
Тестът да се извърши по метод на изпитване съгласно ASTM D 5731

4. Начин и критерии за приемане на извършената работа.


Приемането на извършената работа от анализите ще стане след:
· Представяне на доклад (протокол) за резултатите от: обемна и специфична плътност, едноплоскостно срязване по зададена повърхност, якост на едноосов натиск, якост на триосов натиск, индекс на якост на концентрирано-съсредоточено натоварване в точка, якост на опън, якост на срязване по метода на Фисенко.
· Представяне на резултатите в табличен вид, подходящи за обработка и анализ.
· Връщане на остатъчния материал от пробите в  пликове, които да бъдат подредени на същите места, от където са взети, заедно с опис на пробите.
· Снимков материал, в който се показва проба преди изпитване на пробните тела докато е на машината за тестване.
· Снимков материал, в който се показва разрушената проба след изпитване на пробните тела докато е на машината за тестване.
· Приемно-предавателен протокол за извършената работа.
5. Общи изисквания към офериращите организации
5.1.
Технически параметри (техническа част).
Информацията, включена в техническата част на офертата може да се види в таблица 1.

Таблица 1: Информация включена в техническата част
	№ по ред
	Необходими документи за представяне

	1
	Регистрация по ЕИК

	2
	Точен адрес, лица за контакти, e-mail, факс, телефон

	3
	Удостоверение за актуално състояние на фирмата

	4
	Екип за изпълнение на проекта, с доказателства за професионален и практически опит при изпълнение на такъв тип задачи.

Оферентът да представи поименен списък на екипа и професионални автобиографии  с доказателства за професионален и практически опит.

	6
	Декларация за срок на валидност на офертата/минимум 90 дни/

	7
	Декларация за извършен оглед на обекта /двустранно подписана с Възложителя/

	8
	Декларация за готовност за започване на работа.

	9
	Автореференция. 

	10
	Представяне препоръки от 3 и други настоящи клиенти и Референтен списък на Възложители с адреси, телефони и лице за контакти за изпълнявани проекти с подобен характер.

	11
	Счетоводен баланс и отчет за приходи и разходи – за последната отчетна финансова година.

	12
	Притежание на международни сертификат, както и   специфични професионални сертификати.

	13
	Представяне на Декларация по образец съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията.



	14
	Изисквания за съдействие от страна на Възложителя и условия за изпълнение на задачата.



	15
	Офертите да съдържат подробно описание на дейностите.


5.2.
Търговски/финансови условия – към търговските /ценови/ условия на офертата, трябва да се приложи:
• Работна програма и таблица за изпълнение на задачата, включваща подробно описание на дейностите  с конкретни цени.

• Финансова схема за разплащане на извършените дейности. С предимство е максимално разсрочен срок на плащане на сумите.

• В случай на авансови плащания, извършени от „Асарел-Медет“АД  /ВЪЗЛОЖИТЕЛ/ на оферента /ИЗПЪЛНИТЕЛ/, ИЗПЪЛНИТЕЛЯТ се задължава да издаде Банкова гаранция в полза на ВЪЗЛОЖИТЕЛЯ, обезпечаваща общия размер на авансовото плащане с краен срок на валидност, покриващ предвидения прогнозен краен срок на изпълнение на задачата. Текстът на банковата гаранция и определената от ИЗПЪЛНИТЕЛЯ Банка ще бъдат съгласувани предварително с ВЪЗЛОЖИТЕЛЯ.

•
  Неустойки при неизпълнение на задачата.

•   Ценова част (Таблица 2).

Таблица 2: Информация включена в търговската част

	№ по ред
	Вид на дейностите /услугите/


	ед. цени, евро без ДДС

	1
	2
	3

	1.
	Обемна и специфична плътност
	

	2.
	Едноплоскостно срязване по зададена повърхност (3бр. пробни тела 1резултат).
	

	3
	Якост на едноосов натиск (σucs) с определяне на модул на еластичност Е и коефициент на Поасон ν. От пробното тяло определено за едноосов натиск при възможност да се опробва и за якост на натоварване в точка.
	

	4.
	Якост на триосов натиск (3бр. пробни тела, 1резултат).
	

	5.
	Якост на срязване по Фисенко (3бр. пробни тела 1резултат).
	

	6.
	Якост на опън (Бразилски тест).
	

	7.
	Индекс на якост на концентрирано-съсредоточено натоварване в точка (PLT) (6 бр. пробни тела 1 резултат).
	

	8.
	Начин на плащане:
	

	
	- аванс % от общата стойност на проекта
	

	
	- схема за разплащане
	

	9.
	Неустойки при неизпълнение на задачата в % от общата стойност на проекта.
	


Поради големият обем проби да се приложи схема за поетапно извършване на задачата, която ще се договори на финалните разговори.

С изпълнителя ще се сключи Рамков договор за услугите, с твърди цени  съгласно таблица №2, след договаряне на финални разговори. 
За всяка заявена услуга от „Асарел-Медет“ АД към Изпълнителя, ще се договори и сключи Анекс към рамковия договор, който ще съдържа подробна информация по изпълнението.
5.3.
Допълнителни изисквания

· Фирмата-оферент трябва задължително да направи оглед на обекта и добре да прецени обема на работата и всички съществуващи условия за изпълнението на задачата /двустранно с Възложителя се подписва Декларация за извършен оглед на обекта/.

· Фирмата-оферент е с предимство, ако е изпълнявала такъв вид работа.

· За периода, в който тече срока за подаване на оферти, оферентите могат да изпратят изясняващи въпроси в писмена форма на лицето за контакт не по-късно от десет работни дни преди изтичането на срока за подаване на офертите.

· На оферентите ще бъде осигурен достъп до обекта на Възложителя в рамките на работното време на Дружеството.

· Офертата да се представи на български език до 16.00 часа на  23.08.2026 г. по пощата в запечатан плик с ненарушена цялост (валидно е пощенското клеймо), адресиран както следва:

4500 гр. Панагюрище

„Асарел – Медет“ АД

На вниманието на Директор "Одит и контрол" 

с надпис: Оферта за „Тестване на ядкови скални проби от прокарани хидрогеоложки сондажи за актуализиране на физико-механични свойства на скалите от рудник "Асарел"
Офертата следва да бъде подадена в голям плик, съдържащ запечатани два отделни плика, със следното съдържание: 

1)Запечатан плик № 1 с надпис “ТЕХНИЧЕСКИ ПАРАМЕТРИ” (техническа част), съдържащ всички необходими данни, касаещи предлаганите технически характеристики, техническите изисквания и спецификации, предлаган срок за изпълнение, гаранция на доставяната стока /услуга, референции с изискването да бъдат издадени специално за конкурсната процедура, баланс и отчет за приходи и разходи за последната финансова година, валидност на офертата и други специфични изисквания съгласно ЗО и приложеното към него Техническо задание. 
2)Запечатан плик № 2 с надпис „ТЪРГОВСКИ/ФИНАНСОВИ УСЛОВИЯ” (търговска част), съдържащ предложението на външния доставчик за предлаганата цена и начин на плащане на оферираната доставка на стоки/ услуги.
· Офертите  се отварят и разглеждат от избраната за целта комисия.

· Резултатите се оповестяват с приключване  на работата на комисията, като подбора на подадените оферти се извършва в един кръг.

· Създаденият ред в дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител или върху качеството на входящия контрол чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

· За контакти: „Асарел – Медет“ АД; тел: (0357) 60 210

·  инж. Николай Чамов – Техник, минен, отдел ТР; GSM 088103460

– инж. Георги Матанов– Ръководител отдел ТР; GSM 0888866602
– геол. М. Кръстев – Ръководител звено УО; GSM 0876993866
	Изготвили:

Р-л отдел "МИ":

            /инж. Д. Щрангов/

Р-л звено "УО":

            /геол. М. Кръстев/

Тех. минен отдел "ТР":

                /инж. Н. Чамов/                                  
	 Съгласували:
Р-л отдел "ТР":

               /инж. Г. Матанов/

Р-л отдел “Финанси”:

                        /Д.Ж. Димитров/
Директор ИПиР:

                   /инж. Ив. Василев/

